รักษาตารางกิจกรรมและการนอนให้สม่ำเสมอ
ตารางการนอนที่เหมาะสมนั้นสำคัญมากต่อการมีพลังงานตลอดทั้งวัน ตารางการนอนของคุณควรเป็นรูปแบบการนอนที่สม่ำเสมอ คุณสามารถฝึกร่างกายให้กระปรี้กระเปร่าและเหนื่อยได้ถูกเวลาถ้าคุณรักษารูปแบบการนอนที่ดีไว้ได้  นอนหลับพักผ่อนให้เพียงพอในแต่ละคืน ผู้ใหญ่ควรนอน 7 – 9 ชั่วโมงต่อคืน และวัยรุ่นควรนอน 8 – 10 ชั่วโมงต่อคืน  ถ้าเป็นไปได้ให้หลีกเลี่ยงการงีบหลับ เพราะการงีบหลับอาจรบกวนรูปแบบการนอนได้ หลีกเลี่ยงสารกระตุ้น เช่น กาเฟอีนหลังเที่ยง ออกกำลังกายที่มีแรงกระแทกปานกลางช่วงใกล้นอน และออกกำลังกายแบบเข้มข้นในตอนเช้าหรือกลางวัน ผ่อนคลายก่อนนอน พยายามเอาความเครียดไว้นอกห้องนอน และต้องเอาความเครียดออกไปจากเตียงนอนให้ได้ ถ้าทำได้อย่าใช้อารมณ์พูดคุยหรือถกเถียงกันบนเตียง คุณต้องให้ห้องนอนได้รับแสงจากธรรมชาติอย่างเพียงพอ เพราะการสามารถมองเห็นความมืดและแสงสว่างสามารถช่วยให้คุณมีรูปแบบการนอนที่เหมาะสมได้ หลีกเลี่ยงการรับประทานอาหารหรือดูทีวีบนเตียง พยายามทำให้เตียงของคุณเป็นสถานที่สำหรับนอนอย่างเดียว ไม่อย่างนั้นคุณอาจจะนอนบนเตียงไม่ค่อยหลับ ถ้าคุณยังคงรักษารูปแบบการนอนไว้ได้แต่ก็ยังรู้สึกเหนื่อยล้าอยู่ คุณอาจจะต้องขอความช่วยเหลือ ปรึกษาแพทย์เกี่ยวกับปัญหาการนอนของคุณ  จดบันทึกรูปแบบการนอนของตัวเองไว้เพื่อดูว่ามีอะไรผิดปกติหรือไม่ เวลาที่คุณไปพบแพทย์ อย่าลืมบอกแพทย์ด้วยว่าคุณรักษารูปแบบการนอนของตัวเองได้ตามปกติ ถ้าเป็นแบบนั้นจริงตามที่บันทึกบอก แพทย์ของคุณอาจจะอยากตรวจหาสาเหตุที่มักทำให้เกิดความเหนื่อยล้า เช่น โรคไทรอยด์ ภาวะซึมเศร้า ภาวะโลหิตจาง หรืออาการความล้าเรื้อรัง การทำชีวิตให้มีระเบียบนั้นจำเป็นต่อการสร้างความรู้กระปรี้กระเปร่า การป้องกันไม่ให้เกิดความเครียดให้มากที่สุดเท่าที่จะทำได้จะทำให้คุณมีเวลาจดจ่อกับกิจกรรมสนุกๆ อื่นๆ  ใช้สมุดวางแผนหรือปฏิทินจัดลำดับสิ่งที่ต้องทำ คุณต้องเช็กแผนการอยู่เสมอและอย่าให้พลาด บางครั้งเราก็ต้องหยุดและยอมรับว่า เราไม่สามารถมีเวลาให้กับทุกสิ่งที่เราอยากทำ แทนที่จะเติมช่วงเวลาว่างด้วยภารกิจหรือการประชุมตลอดเวลา ให้ตัวเองได้มีเวลาว่างเพื่อลดความเครียดบ้าง  หาเวลาในตารางเวลาที่คุณสามารถกันไว้เป็นช่วงเวลาว่างและสำหรับเวลาว่างเท่านั้น การกำหนดเวลาว่างสำคัญเช่นเดียวกับการกำหนดตารางกิจกรรมในแต่ละวัน ตั้งกฎสำหรับช่วงเวลาพักผ่อน เช่น ปิดโทรศัพท์มือถือ หรือหลีกเลี่ยงการเข้าอีเมลและการใช้งานโซเชียลเน็ตเวิร์กต่างๆ คุณอาจจะซื้อซอฟต์แวร์ที่ตัดขาดการเข้าอินเตอร์เน็ตตามช่วงเวลาที่กำหนดเลยก็ได้ แอพพลิเคชั่นเหล่านี้จริงๆ แล้วคือเพื่อเพิ่มความสามารถในการทำงาน แต่ก็สามารถใช้เพื่อกำหนดเวลาพักได้ด้วยเช่นกัน
เข้านอนเวลาเดิมสม่ำเสมอ. ขอความช่วยเหลือถ้าคุณรู้สึกเหนื่อยล้ามากเกินไป. กำหนดตารางกิจกรรมประจำวัน. หลีกเลี่ยงการฝืนขีดความสามารถของตัวเอง.
https://www.wikihow.com/Feel-Energetic-Every-Day
Maintaining a Regular Schedule of Activities and Sleep